62020TJ0617_INF
Vispārējās tiesas (otrā palāta) 2021. gada 20. oktobra spriedums –
Standardkessel Baumgarte Holding/EUIPO (“Standardkessel”)
(lieta T‑617/20)
Eiropas Savienības preču zīme – Eiropas Savienības vārdiskas preču zīmes “Standardkessel” reģistrācijas pieteikums – Absolūti atteikuma pamati – Aprakstoša rakstura neesamība – Atšķirtspēja – Regulas (ES) 2017/1001 7. panta 1. punkta b) un c) apakšpunkts
1.
Eiropas Savienības preču zīme – Apelācijas process – Prasība Savienības tiesā – Vispārējās tiesas kompetence – Faktu atkārtota izvērtēšana, ņemot vērā pierādījumus, kas pirmo reizi ir iesniegti šajā instancē – Izslēgšana
(Eiropas Parlamenta un Padomes Regulas 2017/1001 72. pants)
(skat. 15., 16. punktu)
2.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kuras sastāv tikai no apzīmējumiem vai norādēm, kas var kalpot, lai apzīmētu preces vai pakalpojuma īpašības – Mērķis – Pieejamības prasība
(Eiropas Parlamenta un Padomes Regulas 2017/1001 7. panta 1. punkta c) apakšpunkts)
(skat. 22. punktu)
3.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kuras sastāv tikai no apzīmējumiem vai norādēm, kas var kalpot, lai apzīmētu preces vai pakalpojuma īpašības – Apzīmējuma aprakstošā rakstura novērtēšana – Kritēriji
(Eiropas Parlamenta un Padomes Regulas 2017/1001 7. panta 1. punkta c) apakšpunkts)
(skat. 23., 24., 33. punktu)
4.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kuras sastāv tikai no apzīmējumiem vai norādēm, kas var kalpot, lai apzīmētu preces vai pakalpojuma īpašības – Jēdziens – Preču zīme, ko veido viens vārds vai neoloģisms, kas radīts elementu kombinācijas rezultātā
(Eiropas Parlamenta un Padomes Regulas 2017/1001 7. panta 1. punkta c) apakšpunkts)
(skat. 37. punktu)
5.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kuras sastāv tikai no apzīmējumiem vai norādēm, kas var kalpot, lai apzīmētu preces vai pakalpojuma īpašības – Vārdiska preču zīme “Standardkessel”
(Eiropas Parlamenta un Padomes Regulas 2017/1001 7. panta 1. punkta c) apakšpunkts)
(skat. 42.–44., 46., 51.–55. punktu)
6.
Eiropas Savienības preču zīme – Eiropas Savienības preču zīmes definīcija un iegūšana – Reģistrācijas atteikums, pamatojoties uz vienu no Regulas 2017/1001 7. panta 1. punktā uzskaitītajiem absolūtajiem atteikuma pamatiem – Pietiekams raksturs
(Eiropas Parlamenta un Padomes Regulas 2017/1001 7. panta 1. punkts)
(skat. 59. punktu)
7.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Vārdiska preču zīme “Standardkessel”
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 62.- 66., 78. punktu)
8.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Jēdziens – Vērtēšanas kritēriji
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 69.- 72. punktu)
9.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Preču zīmes, ko veido reklāmas saukļi – Atšķirtspēja – Vērtēšanas kritēriji
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 73. punktu)
10.
Eiropas Savienības preču zīme – Eiropas Savienības preču zīmes definīcija un iegūšana – Absolūti atteikuma pamati – Preču zīmes, kam nav atšķirtspējas – Preču zīmes, ko veido reklāmas saukļi – Sauklis, kas pauž objektīvu vēsti
(Eiropas Parlamenta un Padomes Regulas 2017/1001 7. panta 1. punkta b) apakšpunkts)
(skat. 77. punktu)
Priekšmets
Prasība par EUIPO Apelācijas pirmās padomes 2020. gada 27. jūlija lēmumu lietā R 2665/2019‑1 attiecībā uz pieteikumu par vārdiska apzīmējuma “Standardkessel” kā Eiropas Savienības preču zīmes reģistrāciju.
Rezolutīvā daļa
1)
Atcelt Eiropas Savienības Intelektuālā īpašuma biroja (EUIPO) Apelācijas pirmās padomes 2020. gada 27. jūlija lēmumu lietā R 2665/2019‑1 attiecībā uz šādām precēm: “parastie metāli un to sakausējumi, neapstrādāti un daļēji apstrādāti metāla materiāli (nav paredzēti konkrētam lietojumam), metāliskie materiāli būvniecībai (neelektriskie)”, kuras ietilpst 6. klasē, “pacelšanas iekārtas (mašīnas), ceļamkrāni”, kuras ietilpst 7. klasē, un šādiem pakalpojumiem “ģeneratoru noma, atkritumu pārstrāde”, kā arī “atkritumu sadedzināšana; atkritumu un pārstrādājamo izejvielu pārstrāde; ķimikāliju pārstrāde; atkritumu apstrāde (pārveide); atkritumu un otrreiz izmantojamu izejvielu šķirošana (pārveide)”, kuri ietilpst 40. klasē atbilstoši pārskatītajam un grozītajam 1957. gada 15. jūnija Nicas Nolīgumam par preču un pakalpojumu starptautisko klasifikāciju preču zīmju reģistrācijas vajadzībām.
2)
Prasību pārējā daļā noraidīt.
3)
Katrs lietas dalībnieks sedz savus tiesāšanās izdevumus pats.